cyanic-selkie/wikianc huggingface dataset:
Loimpre shrutháin
Is iasc í an loimpre shrutháin. Is baill d'fhine na Petromyzontidae iad.
Uileloscadh
Scuaid an Bháis
Taobh amuigh de na campaí géibhinn, mharaigh na Naitsithe agus lucht a dtacaíochta milliún agus sé chéad míle Giúdach amuigh faoin spéir, go háirithe sa bhliain 1941, sular thosaigh an tUileloscadh i gceart sna sluachampaí. Nuair a thosaigh an t-ionradh ar an Aontas Sóivéadach, chuaigh scuaid an bháis (Einsatzgruppen) isteach sna sálaí ag an arm, agus iad ag marú rompu, idir Pholannaigh, fheidhmeannaigh Chumannacha, agus Ghiúdaigh. B'iad na Polannaigh an chéad targaid a bhí ag na scuaid seo, nó sa bhliain 1940, rinne siad oibríocht ar ar tugadh Ausserordentliche Befriedungsaktion, is é sin, oibríocht neamhghnách cheansaithe, agus is é an cuspóir a bhí leis an oibríocht seo ná aos léinn na Polainne a locadh, a chimiú agus a mharú. Gabhadh tríocha míle duine, agus sa deireadh, maraíodh seacht míle acu. Nuair a tháinig samhradh na bliana 1941, bhí na scuaid ag cromadh ar na Giúdaigh. Rinneadh an chéad mhór-ródach ar na Giúdaigh i mBiałystok ar an aonú lá fichead de Mhí an Mheithimh sa bhliain chéanna, agus bhí dhá mhíle is dhá chéad Giúdach thíos leis. Ina dhiaidh sin, chuaigh an marú ar aghaidh agus é fiú ag dul i méadaíocht. Mharaigh fórsaí Gearmánacha an SS míle go leith de Ghiúdaigh i gKaunas ar an séú lá fichead de Mhí an Mheithimh.
Liosta Míthuiscintí Coitianta
Eolaíocht
Ní smaoiníonn fir faoi comhriachtain a bhualadh gach 7 soicind. Ní féidir seo a mheas.
Uileloscadh
Scuaid an Bháis
Sa bhliain 1941, bunaíodh "stát náisiúnta na Cróite" le hurraíocht na Naitsithe, agus b'iad na Seirbiaigh, thar aon dream eile, a bhí thíos leis sin. Bhí Seirbiaigh á ndó ina mbeo istigh ina gcuid eaglaisí, á marú ag scuaid bheaga bháis, na "triúraithe dubha" (ní bhíodh ar scuad den chineál seo, go minic, ach triúr), agus iad ag dul ó shráidbhaile beag go sráidbhaile beag, ag tabhairt nimhe do na madraí, ag caitheamh daoine beo síos i bpoill doimhne sa talamh agus ag martrú na ndaoine a bhí cimithe acu. Bhí campa báis ag na Crótaigh le haghaidh na Seirbiach i Jasenovac sula raibh gású na nGiúdach tosaithe ag na Naitsithe, agus chreathnaigh na Naitsithe féin roimh chruálacht na gCrótach ansin, cé go raibh siad le scéimeanna díothaithe a chur i gcrích ina gcuid campaí féin go gairid ina dhiaidh sin.
Taobh Builleach
Sliabh i gContae Aontroma is ea Taobh Builleach (402 m).
Liosta Míthuiscintí Coitianta
Eolaíocht
Meastar uaireanta go dtéann alcól duine. Is cinnte go mothaíonn tú níos teolaí agus alcól ólta agat ach faraor ní fíor níl ann ach go síntear na soithigh fola agus go mothaíonn an craiceann féin te. Is féidir go n-ísleoidh seo teas lár na colainne fiú.
Uileloscadh
Sluachampaí an Bháis
I Mí na Nollag 1941, d'oscail na Naitsithe Chełmno, an chéad champa báis. Tháinig seacht gcinn de na campaí seo ar an bhfód i ndeireadh na dála. Ní raibh de chuspóir leis na campaí seo ach daoine a chur chun báis ina sluaite síoraí ar scála na tionsclaíochta. Níorbh ionann na campaí báis seo agus na campaí géibhinn nó na campaí daorbhroide, ina raibh na daoine á gcoinneáil i ndaoirse ag obair go crua, nó cé go raibh na séiléirí brúidiúil agus an bia gann sna campaí eile sin, ní raibh gléasra teicneolaíochta leis na cimí a mharú in úsáid ach sna fíor-champaí báis. Fuair breis agus trí mhilliún Giúdach bás sna campaí sluamharaithe. B'é an gnáthmhodh oibre sna campaí seo ná na príosúnaigh a ghlasáil istigh i seomraí gáis lena dtachtadh le gás nimhe—Zyklon B (hidriginchiainíd) nó aonocsaíd charbóin a bhí i gceist. Ansin, ba nós corpáin na gcimí a chur trí thine i gcréamatóiriamaí móra. I Sobibór, chaití na corpáin sa mhullach ar a chéile agus iad á ndó ansin. An luaith a gheibhtí mar seo, chuirtí sa talamh nó leis an ngaoth í.
Sa bhliain 1942, thosaigh an tréimhse ba mhó léirscrios den Uileloscadh le hOibríocht Reinhard, agus hosclaíodh na campaí báis i mBelzec, i Sobibór, agus i dTreblinka. Roimh Mhí Deireadh Fómhair 1943, maraíodh breis is 1.7 milliún Giúdach i dtrí champa "Reinhard". B'é Auschwitz-Birkenau an campa ba mhó den chineál seo. Bhí idir champa daorbhroide (Auschwitz) agus campa báis (Birkenau) ann. I mBirkenau, bhí ceithre sheomra gáis ag obair, agus a chréamatóiriam ag gach ceann acu. Fuair timpeall is 1.6 milliún Giúdach bás sna campaí seo, ina measc siúd 438,000 Giúdach ón Ungáir a maraíodh i rith cúpla mí. Thairis sin, tachtadh 75,000 Polannach agus homaighnéasach ansin, maille le 19,000 Giofóg. Nuair a shroich an obair buaic na héifeachtúlachta, bhí timpeall is ocht míle duine á marú in aghaidh an lae i mBirkenau.
mion|Corpáin i Dachau sa bhliain 1945Ag baint amach na gcampaí seo dóibh, chaithfeadh na príosúnaigh a gcuid airgid, seodra agus rudaí eile den chineál sin a thabhairt uathu, agus baineadh an folt gruaige de na mná. De réir doiciméad amháin de chuid na Naitsithe, úsáideadh an ghruaig i ndéantús stocaí. Na cimí a bhí rólag le dul ag obair, chuaigh siad caol díreach go dtí an seomra gáis—uaireanta, bhí an chuma ar an bhfoirgneamh gur cithfholcadh a bhí ann seachas seomra gáis—agus nuair a bhí siad tachtaithe, cuireadh na corpáin trí thine. Na priosúnaigh a raibh sracadh éigin fágtha iontu, chuaigh siad ag obair i monarchanna timpeall an champa. Athchúrsáladh bróga, stocaí agus éadaí na gcimí ar mhaithe leis an gcogadh, cuma cé acu ar cuireadh cime áirithe chun báis ar an toirt nó nár cuireadh. Daoine de na cimí, cuireadh ag bailiú na gcorpán iad, agus chaithfidís na fiacla óir a bhaint de dhrandal na marbhán.
Liosta Míthuiscintí Coitianta
Eolaíocht
Níl daoine rua ag imeacht as mar a tuairiscíodh. Ní dhéanann an bearradh gruaig ribí níos tiubha, níl ann ach go mothaíonn ribí níos gairbhe toisc go n-éiríonn siad níos tiubhe ag an mbun agus nach bhfuil na taobhanna maolaithe fós.
Uileloscadh
Mórshiúlta an Bháis agus Teacht na Saoirse
Nuair a bhí fórsaí armtha na gComhghuaillithe ag cúngú isteach ar na Gearmánaigh i ndeireadh na bliana 1944, chinn na Naitsithe ar na campaí báis a thréigean, na cimí a sheoladh siar agus an fhianaise a dhíothú, le nach bhféadfadh a gcuid naimhde a aithint céard a bhí déanta acu. Na cimí a bhí ar an dé deiridh cheana i ndiaidh na míonna nó na mblianta a chaith siad ar bheagán bia faoi bhráid na séiléirí brúidiúla, chaithfidís fiche éigin ciliméadar, nó níos mó fós, a chur díobh ag tarraingt ar stáisiún na traenach. Ansin, cuireadh ar bord traenach iad nach raibh ach vaigíní lastais inti, agus iad féin oscailte, i gcruth is nach raibh cosaint ar bith iontu ar anró na haimsire. Ina dhiaidh, chaithfidís mórshiúl eile a chur díobh le campa eile a bhaint amach. Ar ndóigh, ba nós leis na séiléirí na fágálaigh a mharú le hurchar ar an toirt. B'é an mórshiúl báis ba mhó agus ba mhíchlúití ná an ceann i Mí Eanáir 1945, nuair a bhain an tArm Dearg amach an Pholainn. Naoi lá roimh theacht na Sóivéadach go hAuschwitz, sheol na gardaí ón SS 60,000 príosúnach as an gcampa i dtreo Wodzisław, 56 chiliméadar ar shiúl, áit ar cuireadh ar bhord na dtraenach lastais iad le dul go dtí campaí eile. Fuair 15,000 duine bás le linn an mhórshiúil áirithe seo, agus d'éag timpeall ar 100,000 Giúdach ar na siúlta seo go léir. mion|Majdanek Ar an 22 Iúil 1944, tháinig na Sóivéadaigh trasna ar an chéad mhórchampa Naitsíoch, Majdanek. B'iad na Sóivéadaigh ba thúisce a bhain amach Auschwitz, leis. An chuid ba mhó de na campaí a thit leis na Sóivéadaigh, bhí siad fágtha folamh cheana féin i ndiaidh na mórshiúlta. Ghabh fórsaí Meiriceánacha agus Sasanacha campai eile, ar nós Bergen-Belsen ar an 15 Aibreán 1945. Bhí 60,000 cime sa champa sin, ach fuair duine as gach ceathrar bás go gairid ina dhiaidh sin, ó nach raibh teacht aniar ar bith fágtha iontu i ndiaidh bhlianta na drochíde.
Frithbheartaíocht na nGiúdach
Ó bhí fórsaí míleata na Gearmáine an-láidir, agus inneall maith catha orthu, ní raibh íobartaigh an Uilelosctha ábalta mórán a dhéanamh le cur ar a son féin in aghaidh na Naitsithe. Agus an méid sin ráite, tá a fhios ag na staraithe roinnt mhaith iarrachtaí den chineál sin, go háirithe níos mó ná céad éirí amach faoi airm a rinne na Giúdaigh.
B'é an cath ba mhó a chuir na Giúdaigh ar na Gearmánaigh ná Éirí Amach an Gheiteo i Vársá ó Mhí Aibreáin go dtí Mí Bealtaine sa bhliain 1943. Bhí na Gearmánaigh go díreach leis na Giúdaigh dheireanacha a aslonnú go dtí na campaí báis. Ansin, chuaigh trodaithe de chuid Eagraíocht Chatha na nGiúdach (Polainnis: Żydowska Organizacja Bojowa) agus Aontas Míleata na nGiúdach (Żydowski Związek Wojskowy) chun cogaidh ar na Gearmánaigh. Ní raibh na trodaithe ag iarraidh saoirse a bhaint amach, ach ba rogha leo bás a fháil go fiúntach i bpáirc an áir. B'é an file Giúdach, Władysław Szlengel, b'fhearr a chuir an t-atmaisféar seo i bhfocail ina dhán Kontratak ("An Frithionsaí"):
Fuair an chuid ba mhó de na trodaithe bás, ach tháinig dornán acu slán agus chuir fúthu in Iosrael. Bhí ceannaircí eile ann sna geiteonna, ach níor éirigh leis na Giúdaigh in aon áit na saighdiúirí Gearmánacha a chloí.
Bhí ceannaircí móra i dtrí cinn de na campaí báis fosta. I Mí Lúnasa 1943, d'éirigh na cimí amach i gcampa báis Treblinka. Cuireadh go leor foirgnimh trí thine, agus d'éalaigh 70 cime as an gcampa, ach fuair 1,500 duine bás. Cuireadh deireadh leis na gásuithe, áfach, ar feadh míosa.
I Mí Dheireadh Fómhair 1943, d'éirigh ní b'fhearr leis na ceannairceoirí i Sobibór. Ansin, maraíodh aon fhear déag de chuid an SS, chomh maith le roinnt gardaí Úcránacha. D'éalaigh trí chéad duine, is é sin, duine as gach beirt dá raibh cimithe i Sobibór, agus tháinig caoga duine acu slán as an gcogadh. B'éigean do na Naitsithe an campa a dhúnadh ar fad i ndiaidh an eachtra seo. mion|Sonderkommando 1005, Janowska Ar an 7 Deireadh Fómhair 1944, d'éirigh na Sonderkommandos Ghiúdacha amach in Auschwitz. Is éard a bhí i gceist leis na Sonderkommandos ná Giúdaigh a bhí ag comhoibriú leis na Gearmánaigh ag coinneáil na seomraí gáis ag obair. Shéid siad ceann de na créamatóiriamaí san aer leis an ábhar pléasctha a bhí smuigleáilte isteach ó mhonarcha na n-arm ag na mná a bhí ag obair ansin. D'fhéach na príosún aigh ansin le héalú ón gcampa, ach rugadh orthu go gairid, agus maraíodh gach mac máthar acu ina dhiaidh sin.
Bhí treallchogaithe Giúdacha ag cur catha ina lán tíortha, ar nós Eugenio Calò san Iodáil mar shampla. Thairis sin, tháinig óglaigh Ghiúdacha ó Shainordú na Palaistíne go dtí an Eoraip le cuidiú lena gcuid comhreiligiúnaithe ansin.
Frithbheartaíocht Fhinnéithe Iaivé
Bhí Finnéithe Iaivé - nó Ernste Bibelforscher, na Bíoblóirí Dáiríre, mar a thugtaí orthu san am sa Ghearmáin - á ngéarleanúint sa Tríú Reich. Ní raibh siad sásta dílseacht a thabhairt do Pháirtí na Naitsithe ná dul ar fiannas san arm, agus mar sin, caitheadh sna campaí géibhinn nó i dtóin phríosúin iad i mblianta an Uilelosctha. Murab ionann agus na Giúdaigh, na homaighnéasaigh agus na Giofóga, a bhí á ngéarleanúint ar chúiseanna cine, polaitíochta agus sóisialta, b'é an reiligiún a tharraing fuath na Naitsithe ar na Finnéithe. Na Finnéithe a bhí cimithe, bhí an rogha acu lá ar bith an campa géibhinn a fhágáil ach a gcreideamh a thréigean, dílseacht a mhionnú don stát Naitsíoch, agus tacaíocht a ghealladh d'Arm na Gearmáine. Cuireadh timpeall is dhá mhíle déag acu go dtí na campaí géibhinn, agus iad ag caitheamh triantán purpartha mar shuaitheantas. Sa deireadh thiar, fuair dhá mhíle acu bás i mbraighdeanas na Naitsithe. An chuid acu nár cimíodh, fágadh dífhostaithe iad. Deir an Dochtúir Detlef Garbe, staraí atá i gceannas ar áit chuimhneacháin Neuengamme i Hamburg: "I dtaca le holc, ní féidir a shéanadh gurbh iad na Finnéithe an ghluaiseacht reiligiúnda ba daingne a sheas an fód in aghaidh na n-iarrachtaí iad a chomhshamhlú leis an Naitsíochas".
Na Tarrthálaithe
clé|mion|Christian X, An [[An Danmhairg|Danmhairg]] Shábháil an Rí Christian a Deich agus muintir na Danmhairg e an chuid ba mhó de Ghiúdaigh na tír e trí iad a iompar faoi choim go dtí an tSualainn ar bháid iascaireacht a. Thairis sin, na Giúdaigh a bhí cimithe ag na Naitsithe cheana féin, mhair rialtas na tíre ag áitiú ar na Gearmánaigh iad a shaoradh. Nuair a d'fhill na Giúdaigh seo abhaile, fuair siad a gcuid tithe agus maoin shaolta díreach mar a bhí siad roimhe sin, agus iad faoi chosaint an stáit idir an dá linn.
Loimpre abhann
Is iasc í an loimpre abhann. Is baill d'fhine na Petromyzontidae iad.
Guernica (idirdhealú)
Tá níos mó ná ciall amháin le Guernica nó Gernika:
An Dinn CPG
Is club péil Gaelach é An Dinn, ó Charraig an Tobair, (Cabhán). Tá siad ina mbaill leis CLG an Cabhán. Bunaíodh an club í 1969, nuair a bhí dhá clubanna sa bparóiste, Carraig an Tobair agus Droim an Mhadaigh.
Bréagnuacht
mion Is éard atá i gceist leis an mbréagnuacht (nó bréagaisnéis, nuacht bhréige nó fiú ‘bobnuacht’,  Béarla: 'fake news') -- ná iarracht a dhéantar de bhun tola chun eolas míchruinn, nó bréageolas fiú, a scaipeadh. De ghnáth, baineann lucht na bréagnuachta úsáid as ceannlínte tarraingteacha agus scéalta nuacht a bréagacha chun daoine a spreagadh chun na scéalta sin a roinnt ar líne. clé|mion|Bunléaráid le Frederick Burr Opper sa bhliain 1894, SAMmion|Agóid, Los Angeles, Eanáir 2017
Stair
"Sin é mo scéal agus má tá bréag ann bíodh, mar ní mise a chum ná a cheap é", a deireadh na scéalaithe in Éirinn fadó. Bhí ar an lucht éisteachta a n-intinn féin a dhéanamh suas maidir lena chruinneas.
Eolas
D'oiriúnaigh Leabharlann COBÁC a dtreoir úsáideach, a mhíníonn cad is nuacht bhréige ann, na rudaí a d'fhéadfadh taobh thiar di agus roinnt bealaí chun í a aithint, chun í a cheangal leis na dúshláin ar leith a bhaineann le paindéim COVID-19 agus an mhífhaisnéis is an bhréagaisnéis a chuirtear amach maidir léi.
Moltar (ar bemediasmart.ie nó FactCheck.org mar shampla) do dhaoine scéalta nuachta a mheá de réir na dtreoracha seo a leanas:
[[Íomhá:FLICC Taxonomy of Logical Fallacies.jpg|mion|"The Conspiracy Theory Handbook", George Mason University]]
Thimble End
Is ceantar suite i mBirmingham é Thimble End.
Wetumpka, Alabama
Is é Wetumpka an príomhbhaile agus cathair Chontae Elmore, Alabama, Stáit Aontaithe Mheiriceá. Bunaíodh é sa bhliain 1834. Measadh 8,219 duine a bheith ina gcónaí sa chathair sa bhliain 2016.
Cnoc Dhónaill
Sliabh i gContae Dhoire is ea Cnoc Dhónaill (399 m).
Tile Cross
Is ceantar suite i mBirmingham é Tile Cross.
Tower Hill, Midlands Thiar
Is ceantar suite i mBirmingham é Tower Hill.
Tyburn, Midlands Thiar
Is ceantar suite i mBirmingham é Tyburn.
Hidalgo
Is stát na Meicsiceo é Hidalgo atá suite i lár na tíre. Is é Pachuca de Soto an phríomhchathair agus an chathair is mó. Bhí 2,753,582 duine ina gcónaí ann sa bhliain 2012.
Artaire
Is éard is artaire ann ná fuileadán sa cholainn a iompraíonn an fhuil ón gcroí go dtí fíocháin na colainne. Tá artairí móra, artairí meánacha is artairí beaga (artairíní) ann. Rialaítear an soláthar fola le matáin mhíne (faoi rialú simpiteach) i mballaí na n-artairí a athraíonn trastomhas na n-artairí.
Le haois éiríonn ballaí na n-artairí níos righne, agus na hartairí féin stoptha, a bheag nó a mhór, le deascadh saille, cólaistéaróil is eile ionas go gcailltear an rialú is nach soláthraítear dóthain fola (nó ocsaigine) d'orgáin na colainne.
Máire Ann Nic Reachtain
Réabhlóidí, daonchara a rinne obair mhór ar son bhochtáin Bhéal Feirste agus tacaí díograiseach do na hÉireannaigh Aontaithe (go háirithe dá deartháir Henry Joy agus Thomas Russell) ab ea Mary Ann McCracken nó Máire Ann Nic Reachtain (9 Iúil 1770 - 26 Iúil 1866).
Deirfiúr Anraí Joy Mac Reachtain, a cuireadh chun báis de thoradh ar a ról i gCath Aontroma i Meitheamh 1798, ab ea í.
Cosúil lena deartháir, chreid Mary Anne McCracken i gcomhionannas agus i gceartas sóisialta. Thug sí a saol fada ag iarraidh na haidhmeanna sin a bhaint amach agus tá aitheantas tuillte aici mar phearsa tábhachtach staire aisti féin, agus ní mar dheirfiúr Henry Joy McCracken amháin. clé|mion|circa 1860
Tús a saoil
Rugadh Máire Ann Nic Reachtain i mBéal Feirste, ag am nuair a bhí an chathair, cosúil leis an gcuid eile den tír, ag dul trí athraithe ollmhóra i bhfearainn na tionsclaíocha agus na sochaithe.
Dream rachmasach a bhí ina muintir chomh maith le Preispitéirigh Ultaise agus ba úinéir saibhir long a bhí ina hathair, seanbhunaithe i saol sóisialta agus tráchtála Bhéal Feirste. Bhí tuismitheoirí liobrálacha agus fadradharcach aici.
Polaitíocht
Chaith an choimhlint in Ultaibh scáil uirthi i rith a saol. Thug Mary Anne tacaíocht do Henry Joy McCracken nuair a chuaigh sé leis na hÉireannaigh Aontaithe. Tar éis thubaiste an éirí amach, d’fhéach Mary Anne le bealach éalaithe go Meiriceá a réiteach do Henry Joy, ach gabhadh é. Bhí sí in éineacht leis nuair a crochadh é ar 17 Iúil 1798.
mion|Dealbh Mháire Ann Nic Reachtain le Elizabeth O'Kane, ar taispeáint i Halla na Cathrach, [[Béal Feirste]]Thug Mary Anne tacaíocht i gcónaí don pholaitíocht réabhlóideach. Sheas sí le cara léir, Thomas Russell, nuair a cuireadh tréas ina leith siúd agus nuair a cuireadh chun báis é in 1803.
Thacaigh sí go láidir le cealú na sclábhaíochta i Meiriceá.
Clann
Léirigh Mary Anne an neamhspleáchas a bhí ag baint léi nuair a shocraigh sí iníon mhídhlisteanach a dearthár, Maria Bodel, a thógáil. In aghaidh thoil a muintire a rinne sí é mar go gcaití drochmheas ar pháistí mídhlisteanacha ag an am. Scannal a thugtaí ar pháiste mídhlisteanach a bheith ann.
Bean ghnó
Ré a bhí ann ina raibh ról na mban coinnithe thar a bheith cúng. Ach rith Mary Anne gnó rathúil ag déanamh éadach muislín. Bhí sí tiomanta do go leor cúiseanna, caomhnú cheol traidisiúnta na hÉireann, mar shampla, agus oideachas do dhílleachtaí Bhéal Feirste.
Bhí sí ar dhuine de bhunaitheoirí Chumann Carthanachta Bhéal Feirste.
Ag dul anonn in aois
Chaith McCracken saol fada radacach. Nuair a bhí sí ina seanbhean, ba mhinic a bhíodh sí le feiceáil ar dhugaí Bhéal Feirste agus mórbhonn Wedgewood á chaitheamh aici ‘Am I not a man and brother?’. mion|Donegall Pass, B.F. Bhíodh sí ag scaipeadh bileoga ar dhaoine a bhíodh ar a mbealach go Meiriceá faoin urchóid a bhain leis an sclábhaíocht.
Bhí sí 96 bliain d’aois nuair a fuair sí bás.
Wake Green
Is ceantar suite i mBirmingham é Wake Green.
Contae Little River, Arkansas
Bunaíodh Contae Little River ar an 5ú Márta, 1867. Ainmneoidh an contae i ndiaidh na habhann Little River.
Tyseley
Is ceantar suite i ndeisceart Birmingham é Tyseley.
Nayarit
Ceann de na 31 stát de chuid Mheicsiceo is ea Nayarit. Tá sé suite in iarthar na tíre ar chósta an Aigéin Chiúin. Is é Tepic an phríomhchathair agus an chathair is mó daonra. Bhí 1,118,468 duine ina gcónaí ann sa bhliain 2012. mion|clé|Iascaire i Nayarit ag caitheamh líontán séaclaí cois na farraige
Páirc Uí Mhórdha
Staid spóirt Éireannach í Páirc Uí Mhórdha atá suite i bPort Laoise, Contae Laoise. Is san áit seo a imrítear na cluichí Gaelacha sa chontae, mar shampla peil Ghaelach agus iomáint. Staid baile do foirne CLG Chontae Laoise atá ann.
Tá cór suí le 27,000 duine, agus imrítear cluichí idir chontaetha nó foirne eile ann freisin.
Ionsaí Benghazi na bliana 2012
deas|250px|thumb|2012 Ionsaí Benghazi Ionsaí comhordaithe ar 11 agus 12 Meán Fómhair 2012 ab ea Ionsaí Benghazi i gcoinne dhá áis de chuid rialtas na Stát Aontaithe in Benghazi, an Libia. Baill den ghrúpa míleatach Ioslamach, Ansar al-Sharia, a rinne an t-ionsaí.
Maraíodh ceathrar Meiriceánach, an t-ambasadóir J. Christopher Stevens ina measc. Ní fios cá mhéad de na hionsaitheoirí a fuair bás.
Poll na Brón
clé|250px|mion|Poll na Brón Is tuama ursanach suite i gContae an Chláir é Poll na Brón. Tógadh san aois Neoiliteach é. Is é an tuama ursanach is cáiliúla in Éirinn é.
Scoil Samhraidh Willie Clancy
Is scoil cheoil samhraidh atá suite i Sráid na Cathrach i gContae an Chláir í Scoil Samhraidh Willie Clancy (Béarla: Willie Clancy Summer School), ainmnithe in onóir Willie Clancy, píobaire uilleann mór le rá. Bhí baint mhór ag Muiris Ó Rócháin le heagrú na scoile.
Poll na Brón
Sanasaíocht
Is foirm ghinideach den ainmfhocal “bró” (cloch mhuilinn) é “brón”; níl aon bhaint aige le “brón” sa bhrí “gruaim”.
Contae Logan, Arkansas
Is contae in Arkansas é Contae Logan. Is iad Paris agus Booneville príomhbhailte an chontae, agus is é Booneville an chathair is mó daonra. Sa bhliain 2016 bhí 21,792 duine ina gcónaí ann. Is contae tirim é.
Eva Gore-Booth
Ba fhile, drámadóir, suffraigéid, oibrí sóisialta, agus gníomhaí saothair í Eva Selina Laura Gore-Booth (22 Bealtaine 1870 – 30 Meitheamh 1926). Rugadh í ag Lissadell House, Contae Shligigh, an deirfiúr níos óige de Constance Gore-Booth, ar a dtugtar níos déanaí mar an Chuntaois Markievicz.
Laethanta a hÓige
clé|mion|Eva Selina Laura Gore-Booth agus a deirfiúr [[Constance Gore-Booth, ar a dtugtar níos déanaí mar an Chuntaois Markievicz]]
Rugadh Eva Selina Gore - Booth i gContae Shligigh, Éire. Ba iad Henry agus Georgina Gore - Booth as Lios an Daill a tuismitheoirí. Ba í an tríú de chúigear leanaí a saolaíodh don 5ú Bairnéad agus a bhean chéile, agus an chéad cheann dá deirfiúracha a rugadh i Lissadell House. Bhí sí féin agus a deartháireacha, Josslyn Gore-Booth (1869 -1944), Constance Georgine Gore-Booth (1868 -1927), Mabel Gore-Booth (1874 -1955), agus Mordaunt Gore-Booth (1878 -1958), ar an tríú glúin de na Gore-Boothanna ag Lissadell House. Tógadh an teach le haghaidh a seanathair athartha, Sir Robert Gore-Booth, an 4ú Bairnéad, idir 1830 agus 1835. Bhí trí ghlúin de Gore-Bothanna ina gcónaí ann le linn leanbaíocht Eva, lena n-áirítear a seanathair athar agus a seanmháthair mháthar, Mrs Frances Hill.
Ollscoil Baltimore
Ollscoil in Maryland i Stáit Aontaithe Mheiriceá, in aice le Baltimore, Maryland, is ea Ollscoil Baltimore.
Rick and Morty (séasúr 2)
Craoladh an dara sraith Rick and Morty idir 24 Iúil, 2015 agus 4 Deireadh Fómhair, 2015 ag tosú le "A Rickle in Time".
Táirgeadh
Bhí Keegan-Michael Key, Jordan Peele, Paul F. Tompkins, Andy Daly, Jemaine Clement, Christina Hendricks, Patton Oswalt, Jim Rash, Alex Hirsch, Alan Tudyk, Tara Strong, Kevin Michael Richardson, Keith David, Matt Walsh, Kurtwood Smith, Stephen Colbert, Nathan Fielder, Werner Herzog, Gary Cole, Chelsea Kane, James Callis, Tricia Helfer agus Arin Hanson le feiceáil mar aíonna i rith an tséasúir.
Morelos
mion|An chearnóg ([[zócalo) i Jiutepec, i Morelos]] Is ceann de na 31 stát de chuid Mheicsiceo é Morelos, agus é suite i lár na tíre. Is é Cuernavaca an phríomhchathair agus an chathair is mó daonra. Is é Morelos an dara stát is lú i Meicsiceo ó thaobh achair de, agus é beagán níos lú ná Tlaxcala. Bhí 1,819,892 duine ina gcónaí ann sa bhliain 2012.
Stair
Sa réamheaspáinneach ré, thosaigh an Mexica nó Aztec ag teacht chomh luath le 1398, agus bhí tionchar an-mhór acu ar an gceantar seo sa 1420.
Geilleagar
Tá Morelos beagán níos boichte ná an meán i measc stát na tíre. Mar gheall ar an aimsir shéimh a bhíonn ann, saothraítear barra i Morelos an bhliain ar fad agus de gach aon chineál. Bíonn an cána siúcra tábhachtach, chomh maith le bláthanna, rósanna go háirithe. Oibríonn breis is 68,000 duine (1.4% d'oibrithe Morelos) i ndéantóireacht earraí: feithiclí, ceimicigh, teicstílí, suimint, páipéar agus bianna. Tugann turasóirí cuairt ar chuid de na bailte beaga traidisiúnta sa stát, agus bíonn tithe saoire ann ag a lán daoine ó Chathair Mheicsiceo.
Maigh Fhearta
Is barúntacht suite i gContae an Chláir í Maigh Fhearta.
Artairiscléaróis
Téarma cuimsitheach ar chruachan na n-artairí is ramhrú ballaí na n-artairí, de thoradh ar roinnt próiseas paiteolaíoch, is ea artairiscléaróis. Is é an próiseas is tábhachtaí ná cruthú aitéaróma, deascadh saille, colaistéaróil is ábhair eile, ar dhromchlaí inmheánacha na n-artairí.
clé|250px|mion|Artairiscléaróis clé|mion|Taom croí
Réabhlóid Fheabhra, 1917
B'í Réabhlóid Fheabhra an chéad chéim de Réabhlóid na Rúise sa bhliain 1917. Chuir an réabhlóid seo deireadh le hImpireacht na Rúise agus tús le poblacht liobrálach a mhair ar feadh leathbhliana. mion|clé|Slua i gcearnóg Znamensky, St Petersburg (Petrograd) agus dealbh Sár Alexander III
An Réabhlóid
mion|clé|Cruinniú réabhlóideachRéabhlóid ab ea í seo a chuir an Sár Nioclás II as cumhacht. B'eisean Impire deireanach na Rúise. I Mí Feabhra 1917, tháinig deireadh le réimeas an tSáir Nioclás a Dó. Tugadh faoi choimeád cosanta é ar an 16 Márta. mion|clé|Cruinniú réabhlóideach
Toradh
De thoradh na réabhlóide seo, chuaigh rialtas sealadach nua i gceannas ar an tír. Comhrialtas ab ea é a raibh polaiteoirí liobrálacha agus sóisialacha air, agus iad meáite ar stát agus sochaí na Rúise a athrú go hiomlán. Leis an stát a chur ar bhealach a leasa, chruthaigh siad cumhacht fheidhmitheach dhaonlathach agus comhthionól bunreachtúil.
Ba ea Alexander Kerensky ar an bpolaiteoir ba thábhachtaí ar feadh leathbhliana. Bhí sé i gceannas ar Shóivéid Petrograd ar dtús, agus ansin ar Rialtas Sealadach na Rúise i ndiaidh Réabhlóid na Feabhra.
B'é an fhadhb a bhain leis an rialtas seo ná nár éirigh siad as an gcogadh, cé go raibh tuirse ar mhuintir na Rúise ar fad i ndiaidh bhlianta fada an chogaidh. Ó bhí na Boilséivigh ag gealladh síochána, fuair siad cuid mhaith tacaíochta dá gcuid iarrachtaí an Rialtas Sealadach a chur ar ceal.
Contae Lonoke, Arkansas
Is contae in Arkansas é Contae Lonoke. Is é Lonoke príomhbhailte an chontae, agus is é Cabot an chathair is mó daonra. Sa bhliain 2016 bhí 72,228 duine ina gcónaí ann. Is contae tirim é.
Brewton, Alabama
Is é Brewton an príomhbhaile Chontae Escambia, Alabama, Stáit Aontaithe Mheiriceá. Bunaíodh í sa bhliain 1885 (ainmníodh ó thús Newport). Measadh 5,432 duine a bheith ina gcónaí sa chathair sa bhliain 2016.
Feachtas feasachta
mion Is cineál gníomhaíochais é ardú feasachta (ar a dtugtar múscailt comhfheasa nó ardú tuisceana freisin ). Is minic a bhíonn sé i bhfoirm grúpa daoine a dhéanann iarracht aird ghrúpa níos leithne a dhíriú ar chúis nó riocht éigin.
Tháinig an téarma chun cinn ag deireadh na 1960idí sna Stáit Aontaithe chun aird a tharraingt ar cheist chearta na mban. I measc na saincheisteanna coitianta, tá galair (m.sh. ailse chíche, SEIF), coinbhleachtaí (m.sh. cinedhíothú Darfur, téamh domhanda), gluaiseachtaí (m.sh. Greenpeace, PETA, Earth Hour), agus páirtithe polaitiúla nó polaiteoirí. is minic gurb é an chéad ghníomhaíocht a mbíonn aon ghrúpa abhcóideachta ag gabháil dó na feasacht a ardú, ionas go n-athróidh sé an chaoi a láimhseálann na hinstitiúidí ábhar buartha,
Go praiticiúil, is minic a dhéantar ardú feasachta a chomhcheangal le gníomhaíochtaí eile, mar shampla gníomhaíocht tiomsaithe airgid, tiomantais ballraíochta, nó abhcóideacht, d’fhonn leas lucht tacaíochta nua a thapú agus / nó a chothú, a d’fhéadfadh a bheith ar a airde díreach tar éis dóibh foghlaim agus díleá an fhaisnéis nua.
Téarmaíocht
Go dtí tús an 17ú haois, d’úsáid cainteoirí Béarla an focal “consciousness” sa chiall “eolas morálta ar cheart nó mícheart” - coincheap dá ngairtear “ "conscience" (Gaeilge:'coinsias') inniu.
Hilaire de Poitiers
Naomh is ea Hilaire de Poitiers, a rugadh i 310 i bPictavium, an Ghaill é agus a fuair sé bás i 367, i bPoitiers.
Croinic na hÉireann
An t-ainm nua-aimseartha de chnusacacht mholta annál is ea Croinic na hÉireann (Béarla The Chronicle of Ireland), ag taifead imeachtaí i nEirinn idir AD 432 agus 911.
Tugadh faoi ndeara go raibh na himeachtaí ceannann céanna ag roinnt annál ar marthain, ó thaobh oird and foclíóchta de, go dtí an bhliain 911, nuair a scarann siad óna chéile. San áireamh, tá Annála Inis Faithlinn, Annála Uladh, Chronicon Scotorum, Annála Chluain Mhic Nóis (aistriúchán Béarla), Annála Tiarnaigh, Annála Ros Cré, Annála Mhainistir na Búille, agus Annála Easpacha na hÉireann. Go hachomair, is réiteach scoláireacht é "The Chronicle of Ireland" d'fhadhb shionoptach Ghaelach.
Formáid
Faightear imeachtaí liostaithe faoi iontrála ar leith do bhliain éigin. Níl ach abairt nó dhó sna hiontrála den chuid is mó, agus níl ann ach iontráil nó dhó le haghaidh roinnt blianta. Tuairiscítear an ruathar Lochlannach i Mhainistir Í sa bhliain 806, nuair a maraíodh an pobal go léir inti, le gontacht thipiciúil:
Údair
Níl fianaise dhíreach ar bith ann chun údair chomharbasacha na croinice a chur in iúl, ach molann scoláirí gur scríobhadh i n-eaglaisí agus mainistreacha, le haghaidh pobail eaglasta. Tá luathfhianaise an a mholadh go raibh údar éigin i nÍ Cholm Cille am éigin tar éis 563 go dtí tuairim is 642. Tuairim is an bhliain 639, tosaíodh croinic eile in am agus áit éiginnte, agus cumascadh é le croinic Mhainistir Í sa dara leath den seachtú haois. Leanadh obair na croinice go dtí tuairim is 740.
Ó 740 go dtí 911, bhí croiniceoirí an tsaothair ag obair i lár na tíre, is dócha i ríocht Breá, ach b'fhéidir sa mhainistir ag Cluain Ard. Creideann roinnt scoláirí gur éirigh Ard Mhacha ina ionad na hoibre ag tús na 9ú haoise, ach pléitear an smaoineamh seo fós.
I ndiaidh na bliana 911, scar an chroinic ina dá phríomhghéag: ceann beag in Ard Mhacha, a tugadh i nAnnála Uladh isteach; agus ceann mór faoin teideal "grúpa Chluain Mhic Nóis", san áireamh The Annals of Clonmacnoise, Annála Tiarnaigh (bearnach), Chronicum Scotorum agus Annála na gCeithre Máistrí.
Abháir
Tuairiscí báis is iad an-chuid d'iontrála na croinice. Ba mhaith leis na scríobhaithe cúis agus cáilíocht spioradálta an bháis a thuiscint chun a bhaint as an dtiocfaí go neamh nó go hifreann.
Kirsten Flipkens
Is imreoir leadóige gairmiúla as An Bheilg í Kirsten Flipkens. Rugadh í ar an 10 Eanáir 1986.
Colima
Ceann de na 31 stát de chuid Mheicsiceo is ea Colima. Is é an ceathrú stát is lú i Meicsiceo. Tá sé suite in iardheisceart na tíre i lár chósta an Aigéin Chiúin. Is é Colima an phríomhchathair agus is é Manzanillo an chathair is mó daonra. Bhí 672,995 duine ina gcónaí sa stát sa bhliain 2012. mion|An cuan in [[Manzanillo]]
Séamus Dwyer
Polaiteoir Éireannach ab ea Séamus Dwyer (15 Samhain 1886 - 25 Samhain 1922). Bhí sé ina bhall de Shinn Féin.
Bun Raite Uachtarach
Is barúntacht suite i gContae an Chláir é Bun Raite Uachtarach.
Contae Madison, Arkansas
Is contae in Arkansas é Contae Madison. Is é Huntsville príomhbhailte an chontae, agus an chathair is mó daonra. Sa bhliain 2016 bhí 16,072 duine ina gcónaí ann.
An Cnoc Dubh (Aontroim)
Sliabh i gContae Aontroma is ea an Cnoc Dubh (425 m).
Binn Mhadagáin
Sliabh i gContae Aontroma is ea Binn Mhadagáin (370 m).
Cluain idir Dhá Lá
Is barúntacht suite i gContae an Chláir í Cluain idir Dhá Lá.
Michoacán
Is ceann de na 31 stát de chuid Mheicsiceo é Michoacán agus é suite in iardheisceart na tíre. Is é Morelia an phríomhchathair agus an chathair is mó daonra. Bhí 4,412,767 duine ina gcónaí ann sa bhliain 2012. mion|An plaza agus ardeaglais i Morelia
Tháinig Paricutín, bolcán, ar an saol i lár gort arbhair Indiaigh in Michoacán sa bhliain 1943. Fásann níos mó piorraí abhcóide (aguacates as Spáinnis) i Michoacán ná in áit ar bith eile ar domhan.
Artairíteas víreasach capall
Ionfhabhtú forleathan víreasach capall a chuireann isteach ar na hartairí go príomha agus a shainítear le fiabhras, breith anabaí, casacht, sileadh sróine, toinnteas dian, agus at na gcos is íochtar an bhoilg. Is neamhghnách an galar é, ach tarchuirtear é trí bhealaí riospráideacha is véinéireacha.
Viktor Alexandrovič Lyapkalo
Is péintéir Rúiseach é Viktor Alexandrovič Lyapkalo (Rúisis: Виктор Александрович Ляпкало) a rugadh ar an 18 Meán Fómhair 1956. ;
Tá suim aige i dtírdhreacha agus staidéir nochtfhíorach. ; ;
Wilmington, Delaware
mion|Radharc ón aer ar Wilmington Cathair in Delaware, sna Stáit Aontaithe, is ea Wilmington. Tá Wilmington suite i dtuaisceart an stáit ar an Abhainn Cristina, gar don áit ina sníonn an Cristina isteach san Abhainn Delaware. Tá an Delaware ina hinbhear ansin le dhá athrú taoide sa lá agus calafort do longa farraige. Príomhbhaile Chontae New Castle is ea Wilmington. Is é an chathair is mó in Delaware é.
Stair
Thosaigh lonnaíocht daoine san áit ina bhfuil Wilmington anois tamall gairid roimh theacht Henry Hudson sa bhliain 1609 nuair a chuir grúpa Lenni-Lenape faoi cheannas an Taoisigh Mattahorn fúthu ansin. Sa bhliain 1638 cheannaigh grúpa Sualannach faoi stiúradh Peter Minuit an áit uathu. Chuir siad lonnaíocht ann a d'éirigh ina ceannáras ar Nye Sverige (Nua-Shualainn). Ghlac na hOllannaigh agus, sa bhliain 1664, na Sasanaigh seilbh ar an gcoilíneacht. Sa bhliain 1800 bhain fear dár shloinne Du Point, Úgóineach, an baile beag amach agus chuir sé gnólacht ar bun a dhéanadh púdar gunna. B'shin tús an chomhlachta mhóir ceimicí DuPont, a fhostaíonn beagnach 9,000 duine sa chathair inniu. Tugadh cairt mar chathair do Wilmington sa bhliain 1832. In Wilmington a rinneadh breis is leath de na longa iarainn sa Chogadh Cathartha sna 1860idí.
Déimeagrafaic
Is de shliocht Afracach 58% de mhuintir Wilmington agus 8.7% de shliocht Éireannach, an grúpa Eorpach is mó sa chathair.
Aiseotróp
Tugtar aiseotróp nó meascán aiseotrópach ar mheascán dhá chineál leacht (nó níos mó fós) nach féidir coibhneas a chuid comhábhar a athrú trí dhriogadh, toisc gurb ionann an coibhneas sin sa leacht agus sa ghal. Más meascán neamh-aiseotrópach atá ann, bíonn an ghal níos saibhre i gcomhábhar nó i gcomhábhair áirithe ná an leacht, toisc go bhfuil coibhneas na gcomhábhar ag druidim leis an gcoibhneas aiseotrópach. Cineál cothromaíochta atá i gceist leis an gcoibhneas aiseotrópach, mar sin.
Fungais Oirdheisceart na hAstráile
Tá éagsúlacht ag baint le fungais oirdheisceart na hAstráile, díreach mar atá le fungais in áiteanna eile. Tá a lán fungais dhúchasacha ann: maireann cuid acu faoi thalamh nó istigh i speicis eile (ar nós crann), ach is furasta amharc a fháil ar roinnt eile agus iad beo amuigh faoin aer. Tá baint leis an gcuid is mó acu le crainn, agus in oirdheisceart na hAstráile is mó atá coillte na tíre le fáil.
Ag seo roinnt de na fungais is coitianta. thumb|Beacán coirníneach (Aleuria) thumb|Geolbhaigh bhithlonracha O. nidiformis
Sácaigh
deas|250px|thumb|Sácaigh Is dream eitneach Meiriceánaigh Dhúchasacha iad na Sácaigh. cuid acu a labhraíonn Algóincis
José Saramago
Scríbhneoir, drámadóir, iriseoir, úrscéalaí agus file Portaingéalach ab ea José de Sousa Saramago (1922 – 2010). Do rugadh é ar an 16ú lá de Shamhain in Azinhaga na Portaingéile agus do fuair sé bás ar an 18ú lá de Mheitheamh i dTías, baile atá suite in Lanzarote, ceann desna hOileánaibh Canáracha.
Bhí an-chlú agus cháil ar Sharamago lena linn. Bronnadh an Prémio Camões (Gaeilge: Duais Camões) sa bhliain 1995. Ansin, bronnadh Duais Nobel na Litríochta air sa bhliain 1998. Ba é Saramago an chéad scríbhneoir riamh a scríobhadh i bPortaingéilis dá moladh an duais seo. Is iad Memorial do Convento (1982), O Evangelho segundo Jesus Cristo (1991) agus Ensaio sobre a Cegueira (1995) cúpla ceann desna sárshaothraibh is iomráití dá chuid.
Aimé Bonpland
Luibheolaí agus taiscéalaí Francach ab ea Aimé Jacques Alexandre Bonpland, a rugadh mar Aimé Jacques Alexandre Goujaud in La Rochelle na Fraince ar 29 Lúnasa 1773 agus a shíothlaigh ar 11 Bealtaine 1858 in Paso de los Libres nó áit eile in oirthuaisceart na hArgintíne. hOileadh mar dhochtúir sa Fhrainc é. Chuaigh sé go Meicsiceo agus go Meiriceá Theas in éineacht le hAlexander von Humboldt ar lorg eolas faoi ghnéithe éagsúla den dúlra, faoi na plandaí go háirithe. Úsáidtear Bonpl. i litríocht na eolaíochta le cur in iúl plandaí a rinne Bonpland cur síos orthu den chéad uair. Chuir sé faoi san Airgintín sa deireadh agus thosaigh sé a thrádáil i yerba mate. mion|clé|Bonpland agus Humboldt ag bun an tsléibhe Chimorazo
On the Beach
Albam ceoil de chuid Neil Young é On the Beach, a eisíodh ar an 16 Lúnasa, 1974.
Seán MacSwiney
Polaiteoir Éireannach ab ea Seán MacSwiney (19 Márta 1878 - 22 Eanáir 1942). Bhí sé ina bhall de Shinn Féin.
Sairdínigh
200px|mionsamhail|deas Is grúpa eitneach Eorpach iad na Sairdínigh. Is í an tSairdín, oileán in iarthar na Meánmhara, a dtír dhúchais. Tá breis is 1.6 milliún duine ina gcónaí ar an oileán.
Is í an tSairdínis a bpríomhtheanga. Teanga Rómánsach í agus timpeall is 68% de mhuintir na Sairdíne ábalta í a labhairt. Níl an cumas sin ach ag 13% de na páistí ar an oileán, áfach, mar gheall ar bhrú láidir ón Iodáilis.
Contae Marion, Arkansas
Is contae in Arkansas é Contae Marion. Is é Yellville príomhbhailte an chontae, agus is é Bull Shoals an chathair is mó daonra. Sa bhliain 2016 bhí 16,325 duine ina gcónaí ann.
Querétaro
Ceann de na 31 stát de chuid Mheicsiceo is ea Querétaro, agus é suite i lár na tíre sa réigiún ar a dtugtar Bajío. Tá sé ar cheann de na stáit is lú sa tír. Is é Santiago de Querétaro an phríomhchathair agus an chathair is mó. Bhí 1,924,144 duine ina gcónaí ann sa bhliain 2012. mion|Santiago de Jalpán, teach pobail [[Caitliceach i stát Querétaro]] mion|Mná den phobal bundúchasach [[Otomi in Querétaro]]
Inse Uí Chuinn
Is barúntacht suite i gContae an Chláir í Inse Uí Chuinn.
Ollscoil Seton Hall
mion|clé|Na Pirates, foireann chispheile na bhfear, ag imirt cluiche. Tá traidisiún ársa ag Seton Hall sa spórt úd. Ollscoil phríobháideach Chaitliceach Rómhánach in South Orange, New Jersey i Stáit Aontaithe Mheiriceá is ea Ollscoil Seton Hall. An t-ardeaspaig James Roosevelt Bayley a chuir ar bun í sa bhliain 1856. Is í an ollscoil dheoiseach Chaitliceach is sine sna Stáit Aontaithe í. D'ainmnigh sé an scoil i ndiaidh a aint, Elizabeth Ann Seton. Canónaíodh Elizabeth Seton sa bhliain 1975, an chéad naomh de chuid na hEaglaise Caitlicí Rómhánaí a rugadh sna Stáit Aontaithe. Tá timpeall 5,200 fochéimí ag déanamh a gcuid staidéar ag Seton Hall agus 4,400 céimí. Tá scoil dlí ag Seton Hall, í suite i Newark.
Martin Schulz
Ar an 29ú lá de mhí Eanáir sa bhliain 2017, d'fhógair Sigmar Gabriel, a bhí ina cheannaire ar an SPD ag an am, go raibh sé i gceist aige éirí as an bpost sin ar mhaithe le Schulz, ionas go mbeadh Schulz in ann a bheith ina Kanzlerkandidat ag an SPD in olltoghchán na bliana 2017.
Durango
Ceann de na 31 stát de chuid Mheicsiceo é Durango. Tá sé suite i lár iarthar na tíre. Is é Victoria de Durango an phríomhchathair agus an chathair is mó daonra. Bhí 1,667,374 duine ina gcónaí ann sa bhliain 2012. mion|Ardeaglais na baislice in Victoria de Durango
Asáilia
Ainm coitianta ar roinnt speiceas ródaidéandrain. Ní grúpa tacsanomaíochta iad; aicmítear iad i bhfoghéinis éagsúla laistigh den ghéineas Rhododendron. Tá speicis dhuillsilteacha agus síorghlasa ann.
Ričardas Berankis
Is imreoir leadóige gairmiúla as An Liotuáin é Ričardas Berankis. Rugadh é ar an 21 Meitheamh, 1990.
Contae Miller, Arkansas
Is contae in Arkansas é Contae Miller. Is é Texarkana príomhbhailte an chontae, agus an chathair is mó daonra. Sa bhliain 2016 bhí 43,787 duine ina gcónaí ann.
Marine Le Pen
Polaiteoir Francach, ar dheis ar fad, is ea Marion Anne Perrine Le Pen, nó Marine Le Pen (fuaimnítear é: [ma.ʁin lə.pɛn]) mar is fearr aithne uirthi. Rugadh í ar an 5 Lúnasa 1968 i Neuilly-sur-Seine na Fraince. Is é an gríosóir Jean-Marie Le Pen a hathair. clé|mion|Marine Le Pen lena cara [[Vladímír Pútín|Vladimir Putin sa bhliain 2017]] Ón mbliain 2011 amach, tá sí ina ceannaire ar an bhFront National nó inniu, an Rassemblement National (Gaeilge: 'Fronta' nó 'Slógadh Náisiúnta'); bhunaigh a hathair an páirtí sa bhliain 1972. Tá an RN go mór ar an eite dheis. clé|mion|Na 'Le Pen' gafa le cúraimí teaghlaigh ó na 1970idíː [[Jean-Marie Le Pen agus a iníon, Marine, teaghlach mór le rá sa pholaitíocht ar feadh níos mó ná 50 bliain]] clé|mion|Marine Le Pen, Toghchán 2012
Gairm
Bhí Marine Le Pen ina feisire i bParlaimint na hEorpa idir 2004 - 2017. Bhí costais neamhrialta aici Bhí na fiosruithe fós ag dul ar aghaidh sa bhliain 2022.
Sa bhliain 2015, rinne sí idirbheartaíocht i Moscó chun iasachtaí don RN a thógáil amach (bhí na fiacha seo fós amuigh sa bhliain 2022).
Toghadh chun na parlaiminte í sa bhliain 2017. clé|mion|An tUasal Macron & Le Pen, 2017
Toghchán 2017
Ar an 23 Aibreáin 2017, an lá na chéad céime an toghcháin uachtaránacha, bhain sí 21% na nguthanna, sa dara háit agus amhlaidh á chur isteach sa dara chéim. clé|mion|Lógó M la France, 2022 Is sa díospóireacht teilifíse idir Macron agus Marine Le Pen ar an 3 Bealtaine ba shoiléire an difríocht idir an bheirt iarrthóirí. Labhair Macron go stuama, sothuigthe, socair. Cuid den phort a bhí ag Macron ná dlús a chur leis an gcomhoibriú idirnáisiúnta, an euro a neartú, agus fáilte thar teorainn isteach a chur roimh aicmí éagsúla daoine.
Ar an 7 Bealtaine, an lá na dara céime, bhain Le Pen 34% na nguthanna. Chaill sí gach uile départment sa tír seachas péire sa tuaisceart, Pas-de-Calais agus Aisne (101 département atá sa tír ar fad). Sa deireadh thiar, beagán le cois ar 20 milliún vóta a fuair Macron agus taobh le 10 milliún a bhí a chéile comhraic. clé|mion|Marine Le Pen i [[Moscó]]
Patrick O'Byrne
Polaiteoir Éireannach ab ea Patrick O'Byrne (Lúnasa 1891 - 20 Eanáir 1944). Bhí sé ina bhall de Shinn Féin.
Marine Le Pen
Toghchán 2022
Bhí feachtas Le Pen an babhta seo dírithe níos mó ar an gcostas maireachtála do ghnáth-shaoránaigh na Fraince, agus shílfeá nach raibh an oiread céanna béime aici ar cheist na n-inimirceach agus an phobail Ioslamaigh. Ach ní raibh haon chabhair dá cás é go raibh an geilleagar ag neartú ó toghadh Macron sa bhliain 2017.
Nuair a thug Le Pen agus Macron aghaidh ar a chéile le linn díospóireacht teilifíse, cháin Macron an cosc ar chaitheamh scairfeanna Moslamacha atá beartaithe ag Le Pen a chur i bhfeidhm má thoghtar í – dar léi gur “éide éigeantach” í an scairf a gcuireann Ioslamaigh iachall ar mhná í a chaitheamh.
Chuir Macron i leith Le Pen go raibh sí ró-spleách ar an Rúis toisc airgead a bheith faighte ar iasacht ag RN ó bhainc sa Rúis. Chosain Le Pen na hiasachtaí – ní raibh aon dul as aici ach airgead a lorg thar lear, a dúirt sí, toisc nach raibh bainc sa Fhrainc toilteanach iasachtaí a thairiscint dá gluaiseacht. Cé gur thagair Le Pen le linn na díospóireachta d’ionsaí na Rúise ar an Úcráin (bhí “líne dhearg” trasnaithe ag an Rúis, dar léi) ní raibh aon fhreagra éifeachtach aici ar bhuncháineadh Emmanuel Macron. Bhí sí faoi anáil Vladimir Putin mar gheall ar na hiasachtaí, a dúirt sé, mar a léirigh an tacaíocht a thug sí d’fhorghabháil na Crimé in 2015 agus a cáineadh ar smachtbhannaí in aghaidh na Rúise a moladh ó shin.
Ar 10 Aibreán 2022, vótáil 28% i bhfabhar Macron sa chéad bhabhta agus 23% i bhfabhar Le Pen. Thug thart ar leath na vótálaithe tacaíocht mar sin d’iarrthóirí eile.
Ar 24 Aibreán 2022, chloígh Macron a chéille comhraic,Marine Le Pen sa dara babhta vótála d'uachtaránacht na tíre; 59% de sciar an vóta a fuair Macron. Díol imní dó gur thit a thacaíocht ón toghchán deiridh ansin i 2017; bhí tacaíocht Le Pen agus an páirtí atá i bhfad ar dheis, méadaithe (34% sa bhliain 2017, 41̤̤̤% in 2022).
Pearsanta
Phós sí dhá uair agus tá triúr clainne uirthi.
Carina Witthöft
Is imreoir leadóige gairmiúla as An Ghearmáin í Carina Witthöft. Rugadh í ar an 16 Feabhra 1995.
Marine Le Pen
Pearsanta
Sa bhliain 2022, rinne Le Pen iarracht aghaidh dhaonna a chur ar an RN. Tháinig sé chun solais go bhfuil cúpla cat ag Marine Le Pen agus taitníonn Karaoke léi.
Aistriúcháin ó Rúisis go Gaeilge
Is éard is aistriúcháin Ó Rúisis go Gaeilge ná litríocht a aistríodh ó Rúisis go Gaeilge. Gearrscéalta is mó atá i gceist.
Clár an leabhair Scéalta ón Rúis
BAIBIL 11 Deireadh Naomh Hipéiteas 13
DOSTAIDHEIVSCÍ 17 Na Deartháireacha Caramasov 21 An Choir agus an Cúiteamh 27
GÓGAL 45 Anamacha na Marbh 48
PILNIAC 95 An Bhliain Lom 97
Máinlia
Dochtúir leighis a dhéanann obráidí (a chuireann daoine faoi scian) is ea máinlia.
Aistriúcháin ó Rúisis go Gaeilge
Clár an leabhair Scéalta ón Rúis
PÚISCIN 101 Eivgéiní Oinéigin 104 An Bhanríon Spéireata 107
SAIMIAITIN 138 Mamái 142
TÉACHOV 154 An Oíche roimh Cháisc 157 Vanca 170 An Cainteoir 176
TOLSTÁI 181 Anna Careinine 185
TIYIRGÉINEIV 214 Aithreacha agus Mic Cór agus Cailínits Comhrá 219 234 237
Na hOileáin, Contae an Chláir
Is barúntacht suite i gContae an Chláir iad na hOileáin.
Sunita Alahan
Is carachtar ficseanúil í Sunita Alahan (née Parekh) ar an gclár teilifíse RA úd Coronation Street. Ghlac Shobna Gulati an pháirt mar Sunita. Chonacthas Sunita ar an gclár den chéad uair ar an 23 Márta 2001 agus den uair dheireanach ar an 3 Aibreán 2013.
Cúram Ailse Brollaigh
Is éard is Cúram Ailse Brollaigh ann ná an cúram a thugann dochtuir d’ailse atá i gcíoch mná.
An Tulach Íochtarach
Is barúntacht suite i gContae an Chláir é an Tulach Íochtarach.
Contae Monroe, Arkansas
Is contae in Arkansas é Contae Monroe. Is é Clarendon príomhbhaile an chontae, agus is é Brinkley an chathair is mó daonra. Sa bhliain 2016 bhí 7,169 duine ina gcónaí ann.
Monica Puig
Is imreoir leadóige gairmiúla as Portó Ríce í Monica Puig. Rugadh í ar an 27 Meán Fómhair, 1993.
Bhuaigh sí bonn óir ag Cluichí Oilimpeacha an tSamhraidh 2016 in Rio de Janeiro. B'é an chéad bonn óir buaite ag Porto Ríce riamh.
Owen Armstrong
Is carachtar ficseanúil é Owen Armstrong ar an gclár teilifíse Briotanach Coronation Street. Ghlac Ian Puleston-Davies an pháirt mar Owen. Bhí Owen le feiceáil den chéad uair ar an 9 Meitheamh, 2010 agus den uair dheireanach ar an 15 Aibreán 2015
Seán Nolan
Polaiteoir Éireannach ab ea Seán Nolan. Bhí sé ina bhall de Shinn Féin.
The Bet (Brooklyn Nine-Nine)
Craoladh an tríú heipeasóid déag, "The Bet", den chéad sraith Brooklyn Nine-Nine ar an 14 Eanáir, 2014. Scríobh Laura McCreary an eipeasóid seo. D'fhéach 3.53 milliún duine ar an eipeasóid.
Katy Armstrong
Is carachtar ficseanúil í Katy Armstrong sa chlár teilifíse RA Coronation Street. Ghlac Georgia May Foote an pháirt mar Katy, ar an 30 Iúil, 2010 den chéad uair agus ar an 20 Márta, 2015 an uair dheireanach.
Faigheann muintir Coronation Street amach ar an 18 Deireadh Fómhair 2017 go bhfuair Katy bás i gcarr timpiste.
An Tulach Uachtarach
Is barúntacht suite i gContae an Chláir é an Tulach Uachtarach.
Walmley
Is ceantar suite i mBirmingham é Walmley.
Faireog limfeach
Grúpa ceall a tháirgeann leacht le tál sa chóras limfeach í an fhaireog limfeach.
Siolónaigh
deas|250px|thumb|Siolónaigh
Is grúpa eitneach Áiseach iad na Siolónaigh. Is í an tSiolóinis a bpríomhtheanga. Tá siad dúchasach do Shrí Lanca i ndeisceart na hÁise. Is iad 75% de dhaonra Shrí Lanca, 15 milliún san iomlán. Tá féiniúlacht na Siolónach bunaithe ar a dteanga, oidhreacht staire agus creideamh. Leanann an chuid is mó díobh Búdachas den chineál Theraveda, gí go bhfuil cuid díobh ina gCríostaithe inniu. Cónaíonn na Siolónaigh i dtuaisceart láir, lár, deisceart agus iarthar Shrí Lanca.
Asaltú
Sa mhíochaine, díláithriú cnáimhe óna halt ag cnámh eile de bharr fórsa uirthi. Stróictear is déantar damáiste do bhallnaisc taobh istigh is timpeall ar an alt (an capsúl) a cheanglaíonn cnámha cóngaracha le chéile. Cuireann sé seo tús le pian, at is míchuma san alt. Is féidir an chuid is mó de na hasaltuithe a chur ar ais de láimh.